b'\n_START_ARTICLE_\nN\xc3\xa6rings-, trafikk- og milj\xc3\xb8sentral\n_START_PARAGRAPH_\nN\xc3\xa6rings-, trafikk- og milj\xc3\xb8sentral (fork. ntm-sentral, ntm, finsk elinkeino-, liikenne- ja ymp\xc3\xa4rist\xc3\xb6keskus (ely-keskus, ely), svensk n\xc3\xa4rings-, trafik- och milj\xc3\xb6centralen (ntm-centralen, ntm) er benevnelsen p\xc3\xa5 et statlig regionalt embetsverk i Finland med ansvar for iverksettelses- og utviklingsoppgaver. N\xc3\xa6rings-, trafikk- og milj\xc3\xb8sentralene ble opprettet 2010. Sammen med regionforvaltningsverkene har ntm-sentralene overtatt oppgavene til lenene, som ble oppl\xc3\xb8st ved utgangen av 2009. N\xc3\xa6rings-, trafikk- og milj\xc3\xb8sentralene videref\xc3\xb8rer dessuten oppgaver til de tidligere arbeids- og n\xc3\xa6ringssentralene, regionale milj\xc3\xb8sentralene, milj\xc3\xb8konsesjonsverkene, veidistriktene og arbeiderverndistriktsbyr\xc3\xa5ene.'